 Sidoo kale waxa isaguna arrintan ka hadlay gudoomiyaha guddida dabagalka xasuuqa Khadar Axmed Like oo ka waramay baadhitaanada ay xukuumada iyo khubaradan Caalamiga ah ee ku takhasustay baashista xasuuqyada aduunka ka dhacaa ayaa sheegay in goobtan oo kaliya aanay ku koobnayn, balse mashruucani soconayo shan sanadood, isla markaana khubaradu ay soo bandhigi doonaan macluumaadka ka soo baxa baadhista lafaha dadkii la xasuuqay, waxaanu sheegay in cid iyo qabiil toona ujeedadu ahayn, balse taariikhda dalkani soo maray iyo in ehelada dadkaasi la xasuuqay loo helo, waxaanu intaa ku daray inay jiraan dad badan oo gobolada ay kasoo qaadeen taliskii Rajiimku, isla markaana xasuuqeen oo aan dadkoodii ka warhaynin goobaha lagu xasuuqay si loo xaqiijiyo baadhataanka lagu soo saari doono. 